Ռոբերտ Կազինս

Ռոբերտ Ջոն Կազինս (, ), հանդես է գալիս Ռոբին Կանզինս կեղծանունով (), բրիտանացի գեղասահորդ-մենասահորդ, 1980 թվականի Ձմեռային օլիպիական խաղերի չեմպիոն, Եվրոպայի չեմպիոն և գեղասահքի աշխարհի առաջնությունների բազմակի մրցանակակիր։

Կարիերա 
Կազինսը մեծացել է անապահով ընտանիքում։ Արդեն 12 տարեկանում նա նվաճել Է Մեծ Բրիտանիայի նորեկների առաջնությունը, իսկ 14 տարեկանում՝ պատանիների առաջնությունը։ Նույն թվականին նա առաջին անգամ հանդես է եկել միջազգային մրցումներում։ Կարիերայի սկզբում մարզիկն անընդհատ վնասվածքներէր ստանում, ինչի պատճառով նա միշտ չէ, որ հաջող էր հանդես գալիս։ Կազինսն աչքի էր ընկնում որակյալ ցատկերով և ծրագրերով, բայց չափազանց անկայուն մարզիկ էր։ Մարզումների ժամանակ նա շատ ավելին էր անում, քան մրցումների ժամանակ։

Գեղասահորդը երկիրը ներկայացրել է 1976 թվականի Ձմեռային օլիմպիական խաղերում, սակայն  մրցանակակիրների ցուցակում չի հայտնվել։ Կազինսի առաջին խոշոր հաջողությունը եղել է 1977 թվականի Եվրոպայի առաջնության մեդալը, չնայած այն բանին, որ նա կատարել է մեկ եռակի թռիչք։ Նույն թվականին նա տեղափոխվել է Կոլորադո և սկսել է մարզվել Կառլո Ֆասիի ղեկավարությամբ։  1978 թվականին աշխարհի առաջնությունում ազատ ծրագրում կատարել է երկու եռակի «թուլուպ» և «սալխով»։ 1980-ի Օլիմպիադայում սուր պայքարում մրցավարների երկու ձայնի տարբերությամբ հաղթել է Յ. Հոֆմանը (ԳԴՀ), չնայած ցատկերի բարդության էական հետ մնալուն։ Ամերիկացի դատավոր Ռ. Մակինտայրը, որը Կազինսին երրորդ տեղ էր նշանակել, նկատողություն է ստացել ԻՍՈՒ-ից։ Մեկ ամիս անց պարտվում է աշխարհի առաջնությունում (կարճ ծրագրում ընկնելու պատճառով) և հեռանում է սիրողական սպորտից։

Կազինսը հանդես է եկել պրոֆեսիոնալ մրցումներում և սառցային շոուներում։ Նա երկու անգամ հաղթել է աշխարհի՝ պրոֆեսիոնալների առաջնությունում։ Նկարահանվել է գեղասահքի մասին մի քանի ֆիլմերում, ինչպես նաև հանդես է եկել տարբեր հեռուստատեսային հաղորդումներում՝ որպես պարուսույց և պրոդյուսեր։ Կազինսը նաև  BBC հեռուսաընկերությունում հեռուստամեկնաբան է աշխատել։ 2005 թվականին ընդգրկվել է Համաշխարհային գեղասահքի փառքի սրահում։ 2006 թվականից հանդես է գալիս որպես բրիտանական «Պար սառույցի վրա» հեռուստաշոուի գլխավոր դատավոր։

Ձեռքբերումներ 

 WDR — դուրս է եկել մրցումներից

Ծրագրեր

Ծանոթագրություններ

Արտաքին հղումներ 
 
 

Բրիտանացի գեղասահորդներ
Գեղասահքի աշխարհի չեմպիոններ
Գեղասահքի Եվրոպայի չեմպիոններ